Merluccíidos

A dos merluccíidos ou merlúcidos (Merlucciidae) é unha familia de peixes osteíctios mariños da orde dos gadiformes que inclúe ás pescadas, especies de grande importancia comercial, que se distribúen polo norte do océano Atlántico e o sur e leste do Pacífico.

 Etimoloxía 
O nome da familia deriva do nome do seu xénero tipo, Merluccius, e este do latín medieval merlutius ou merluccius, do latín clásico merulis, -us ou merula, -ae, "merlo" (e tamén o nome de certo peixe), e lutius, -us, "lucio".Webster's Unabridged Dictionary.

 Descrición 

Teñen dúas aletas dorsais, excepto Lyconodes que ten só unha, cos primeiros raios espiñentos. A segunda aleta dorsal e a aleta anal cunha fendedura posterior.
Carecen de barbelas no mento. A boca é grande, situada en posición terminal. Teñen dentes na parte dianteira do óso vómer, e a maioría das especies teñen os dentes longos e afiados.
As escamas son pequenas, e de tipo cicloide.FishBase

 Hábitat e forma de vida 

As especies do xénero Merluccius son voraces depredadores que habitan na plataforma continental e na parte superior do noiro continental; as especies do xénero Macruronus viven en grandes bancos na plataforma continental subantártica. Pola súa parte, Steindachneria argentea, única especie do xénero Steindachneria, habita no golfo de México e no mar Caribe.

 Taxonomía 
 Subfamilia Merlucciinae Merlucciinae en SIIT.  
 Xénero Lyconodes Gilchrist, 1922
 Xénero Lyconus Günther, 1887
 Xénero Macruronus Günther, 1873
 Xénero Merluccius Rafinesque, 1810
 Subfamilia Steindachneriinae
 Xénero Steindachneria Goode & T. H. Bean, 1888 [https://www.itis.gov/servlet/SingleRpt/SingleRpt?search_topic=TSN&search_value=550572#nullSteindachneriinae] en SIIT. 

 Notas 

 Véxase tamén 

 Bibliografía 
 Cohen, D., Inada, T., Iwamoto, T. & Scialabba, N. (1990): Gadiform Fishes of the World (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO: FAO Fisheries Synopsis, 125, volume 10, pp. 77–81.
 Lloris, Domingo (2005): Hakes of the world (family Merlucciidae): an annotated and illustrated catalogue of hake species known to date. Roma: FAO. ISBN 92-5-104984-X. Pódese ver en .
 Nelson, Joseph S. (2006): Fishes of the World. John Wiley & Sons, Inc. ISBN 0-471-25031-7.

 Outros artigos 
 Gadiformes
 Pescada

 Ligazóns externas 
 Fotografías das especies en FishBase.
 ''Merlucciidae en NCBI. 

Categoría:Gadiformes